4. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 186 της 11/21 Δεκ. 1961 (ΦΕΚ Α΄ 233) Περί απαλλαγής από των τελών χαρτοσήμου και λοιπά των υπό της Κτηματικής Τραπέζης χορηγηθεισομένων δανείων εις αναπήρους. Λαβόν υπ’ όψιν εισήγησιν του κ. Υπουργού των Οικονομικών, αποφασίζει: Εγκρίνει, όπως απαλλαγώσιν από των τελών χαρτοσήμου ως και από των υπέρ οιουδήποτε Ταμείου ή Οργανισμού Δημοσίου Δικαίου δικαιωμάτων ή άλλων κρατήσεων τα υπό της Κτηματικής Τραπέζης, χορηγηθησόμενα οικοδομικά δάνεια προς τα μέλη της Ενώσεως Αναπήρων Τυφλών Πολέμου 1940-41. Η παρούσα κυρωθήσεται νομοθετικώς μερίμνη του κ. Υπουργού των Οικονομικών. 